Alexa ก้าวแรกของ AI
คนพูดถึง AI กันมากในช่วงนี้ แต่ส่วนใหญ่พูดแต่เรื่องอนาคต แล้วตอนนี้มี AI อะไรที่จับต้องได้บ้างหรือยัง สิ่งที่น่าจะเข้าใกล้ยุค AI มากที่สุดในตอนนี้น่าจะเป็น Alexa
21 ส.ค. 2560

คนพูดถึง AI กันมากในช่วงนี้ แต่ส่วนใหญ่พูดแต่เรื่องอนาคต
แล้วตอนนี้มี AI อะไรที่จับต้องได้บ้างหรือยัง
สิ่งที่น่าจะเข้าใกล้ยุค AI มากที่สุดในตอนนี้น่าจะเป็น Alexa
Alexa คือ AI ที่อยู่ใน Echo เครื่องที่มีหน้าตาเป็นทรงกระบอกยาวๆ เหมือนลำโพง
แค่เพียงเราออกคำสั่งว่า “โทรหาคุณแม่”
เครื่องนี้ก็จะโทรศัพท์หาคุณแม่ และหน้าคุณแม่ ก็จะโชว์ที่หน้าจอพร้อมที่จะคุยทันที
ง่ายขนาดที่เราไม่ต้องเดินไปหยิบโทรศัพท์เลย..
นั่นคือ ความสามารถของ Alexa – AI software ของ Amazon เทียบได้กับ SIRI หรือ สิริ ที่เราคุ้นเคยกันใน iPhone
ปัจจุบันคาดว่าบ้านคนอเมริกันมากกว่า 5 ล้านหลังใช้ Amazon Echo และกลุ่มผลิตภัณฑ์นี้ของ Amazon
Alexa เป็น AI ที่มีการพัฒนาทักษะ มากกว่า 20,000 แบบ และยังคงมีการพัฒนาอย่างต่อเนื่อง เพื่อให้มีการใช้คำสั่งด้วยเสียงในการใช้ชีวิตประจำวันมีความง่าย และสะดวกสบายที่สุด
ดังนั้น Amazon ต้องร่วมมือกับพาร์ทเนอร์ที่จะพัฒนาระบบบน Alexa ด้วย เช่น สั่งให้จองรถ Uber สั่ง Grocery ให้มาส่งนม
ในอนาคตเมื่อเราอยากกินโค้ก เราแค่บอก Alexa สุดท้าย โค้กจะมาส่งถึงหน้าประตู สิ่งนี้อาจจะทำให้ disrupt ธุรกิจที่คาดไม่ถึง อย่าง 7-11
แล้วมีอะไรอีกที่จะทำงานคล้าย Alexa?
คำตอบคือ เครื่องใช้ไฟฟ้าทุกอย่างในบ้านสามารถทำงานคล้าย Alexa ได้ ซึ่งเราจะเรียกว่า Internet of Things หรือ IoT
แน่นอน เครื่องใช้ในบ้าน ไม่ว่าจะเป็น หลอดไฟ กล้องวงจรปิด หรือเครื่องใช้ไฟฟ้าอื่นๆ จะพัฒนาเป็นรุ่นที่มี sensors RFID หรือ IoT
การควบคุมเปิดปิดไฟ การดูกล้องวงจรปิด การปรับอุณหภูมิในบ้าน หรือ แม้กระทั่งการเปิดประตูบ้าน ก็สามารถทำได้ด้วยเสียง หรือ ด้วย smart phone
August Smart Lock เป็นลูกบิดเปิดประตู IoT ที่ควบคุมด้วย smart phone ในเร็วๆนี้ บ้านเช่าของ AIRBNB จะติดตั้ง August smart lock กันมากขึ้น เพราะไม่จำเป็นที่ผู้เช่าและเจ้าของบ้าน จะต้องหาวิธีรับ หรือ คืนลูกกุญแจกัน แค่โหลดแอพ และ ให้ key ผ่าน แอพ เท่านั้น ก็เข้าห้องพักได้เลย แล้วลบสิทธิการใช้ หลังการคืนห้องพัก
August Smart Lock มีขายใน เวปไซต์เมืองไทย ราคา 14,400 บาท ราคาไม่แพงเมื่อเทียบกับ Digital Door Lock (ใช้งานโดยการกดรหัส 1-10) ของยี่ห้อดัง
ไม่น่าเชื่อว่า แม้กระทั่ง "ลูกบิดประตู" ก็กำลังถูก disrupt เช่นกัน
คาดการณ์กันว่า ในปี 2020 จะมีมากกว่า 5 หมื่นล้าน Device ที่จะถูกเชื่อมกันด้วย internet
บริษัท Softbank เจ้าพ่อแห่งวงการ Venture Capital มองเห็นเค้กชิ้นโตนี้ กลางปีที่แล้ว Softbank ได้เทคโอเวอร์ บริษัท ARM Holding ของอังกฤษ เป็นการเทคโอเวอร์ที่ใหญ่ที่สุดในปี 2016 ด้วยมูลค่ามากถึง 1 ล้านล้านบาท
แล้ว ARM Holdings ผลิตอะไร?
ในปัจจุบัน ชิปที่มีอยู่ใน iphone Samsung android และ คอมพิวเตอร์ CPU ใช้ ชิปของ ARM
มากกว่า 80% ของประชากรโลก ใช้ ARM Technology
Masayoshi Son เจ้าของบริษัท Softbank กล่าวไว้ว่า “โลกดิจิตอลเริ่มจาก internet ตามด้วย mobile internet และ internet of things (IoT)
ซึ่ง IoT จะเป็น paradigm shift ที่ใหญ่ที่สุด ในประวัติศาสตร์มนุษยชาติ ดังนั้น Softbank จึงตัดสินใจลงทุนในจุดแรกเริ่มของ paradigm shift ครั้งนี้”..